钦定古今图书集成/历象汇编/历法典/第103卷 > 《新法历书一》 > 图
## 钦定古今图书集成/历象汇编/历法典/第103卷 > 《新法历书一》 > 图

一万为与五千相近用此乃可推有分之弧也欲推弧分之秒亦用此法其象限为三十二万四千秒依三率法十一与七若三十二万四千与二十○万六千一百八十二其半径细分与象限之分秒相等而上之必用百万

表原篇第三

表原者，作表之原本也。测圆无法，必以直线。直线与
圆相准不差，又极易见者，独有六边一率而已。古云
“径一围三”是也。然此六弧之弦，非六弧之本数。自此
以外，虽分至百千万亿，皆弦耳。故测弧必以弦。弦愈
细，数愈密，其法仍由六边之一准率始。自此又推得
五率，此六率皆相准不差，但后五率其理难见，推求
乃得，是名为《六宗率》。其法先定半径为若干数？〈今用一千
万〉则作圈内六种多边形。〈俱见几何第四卷〉推此六形各等
边之数，得此六数，即为六通弦，各当其本弧，因以为
作表原本。

“《宗率》一　圈内六边等” ，切形求边数。

《几何原本》四卷十五，题言六边等形在圈内者，其各
边俱与半径等。半径既定为千万，即边亦千万。凡边
皆弦也。圈分三百六十度，此各弦相当之弧各六十
度，各与千万相当矣。相当者千万，即六十度弧之弦
也。

如左乙丙圈内有六边等形，其半径甲乙既定为千